സൗദി ബജറ്റ്: പ്രതീക്ഷിക്കുന്ന വരുമാനം 903 ശതകോടി ജിദ്ദ: സൗദി അറേബ്യയില് സാമ്ബത്തിക പരിഷ്ക്കരണ പ്രവര്ത്തനങ്ങളും ദേശീയ പരിവര്ത്തന പദ്ധതിയും വിഷന് 2030 സംരംഭങ്ങളും നടപ്പാക്കുന്നത് തുടരുകയാണെന്ന് ധനകാര്യമന്ത്രി മുഹമ്മദ് അല് ജദ്ആന് പറഞ്ഞു.2022 സാമ്ബത്തിക വര്ഷത്തേക്കുള്ള പൊതു ബജറ്റ് അവതരണത്തിന് മുന്നോടിയായാണ് മന്ത്രിയുടെ പ്രസ്താവന. പുതിയ വര്ഷത്തില് 903 ശതകോടി റിയാല് വരുമാനം പ്രതീക്ഷിക്കുന്നു. കമ്മി ഏകദേശം 52 ശതകോടി റിയാലും. ചെലവിടലിെന്റ കാര്യക്ഷമത വര്ധിപ്പിക്കുക, സാമ്ബത്തിക സുസ്ഥിരത നിലനിര്ത്തുക, വിഷന് ലക്ഷ്യങ്ങള് കൈവരിക്കുക, വികസന നിധികള്ക്കും സ്വകാര്യമേഖലക്കും കൂടുതല് അവസരം സൃഷ്ടിക്കുക എന്നിവ തുടരുന്നതോടൊപ്പം 2022ല് ചെലവുകള് 955 ശതകോടി റിയാലിലെത്തുമെന്നാണ് പ്രതീക്ഷിക്കുന്നത്. രാജ്യത്തിെന്റ സാമ്ബത്തിക വീണ്ടെടുക്കലിലേക്കുള്ള ക്രമാനുഗതമായ തിരിച്ചുവരവ് പുതിയ വര്ഷത്തില് നല്ല പുരോഗതിയിലെത്തുമെന്നും ധനമന്ത്രി പറഞ്ഞു. സമ്ബദ്വ്യവസ്ഥയുടെ വൈവിധ്യവത്കരണ ഭാഗമായി വിവിധ പദ്ധതികള് നടപ്പാക്കുന്ന സര്ക്കാറിെന്റ പ്രയത്നങ്ങളുടെ സദ്ഫലം പ്രതിഫലിപ്പിക്കുന്നതാണ് ബജറ്റ്. വരുമാന വളര്ച്ചയിലേക്ക് സമ്ബദ്വ്യവസ്ഥയെ നയിക്കുന്നതില് ഈ പദ്ധതികള് വലിയ പങ്കാണ് വഹിക്കുന്നത്. 2024ല് വരുമാന വളര്ച്ച ഏകദേശം 992 ശതകോടി റിയാലിലെത്തിക്കാനാണ് ശ്രമം. കോവിഡ് പ്രത്യാഘാതങ്ങള്ക്ക് ശേഷം പ്രാദേശികവും ആഗോളവുമായ സാമ്ബത്തിക വീണ്ടെടുക്കല് പ്രതീക്ഷക്ക് വക നല്കുന്നതാണ്. സാമ്ബത്തിക ലക്ഷ്യങ്ങള് നേടിയെടുക്കാന് സര്ക്കാര് അംഗീകരിച്ച ചെലവുമായി ബന്ധപ്പെട്ട തീരുമാനങ്ങള് അടുത്ത സാമ്ബത്തിക വര്ഷവും നിലനിര്ത്തും. സമ്ബദ് വ്യവസ്ഥയെ ഉത്തേജിപ്പിക്കുന്നതിനും സ്വകാര്യമേഖലയെ പിന്തുണയ്ക്കുന്നതിനുമുള്ള സംരംഭങ്ങള് വേഗത്തിലുള്ള വളര്ച്ചക്ക് കാരണമായെന്നും മന്ത്രി അഭിപ്രായപ്പെട്ടു. കോവിഡ് പ്രതിരോധത്തിന് സര്ക്കാര് സ്വീകരിച്ച നടപടികളെ ധനമന്ത്രി പ്രശംസിച്ചു.